《题帷幄元勋册八首 其三 朝鲜复境》
明代·胡应麟

飞骑纷纭易水傍，羽书题处笔如杠。月支故主仍修贡，日本残兵尽乞降。

鼙鼓渔阳空大碛，戈船鸭绿静长江。经纶黄阁真谁并，一代凌烟照画𣄢。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。